Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Граѓанската иницијатива Охрид SOS, поднесена против Општина Охрид, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Граѓанската иницијатива Охрид SOS, поднесена против Општина Охрид, заведена во Агенцијата под бр.08-20 на 01.02.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Граѓанската иницијатива Охрид SOS, како што е наведено во Жалбата, на 26.01.2022 година преку електронска пошта поднела Барање за пристап до информации од јавен карактер до Општина Охрид, со кое побарала по е-маил да и се достават следните информации:

“Во врска со ваш одговoр - решение бр.03-876 од 23.12.2021 г. и пропратна документација, бараме да ни се достават следните информации:

1. Договор за краткотраен закуп на земјиште со Зеро бет ДООЕЛ Охрид УП1 бр.19-86 од 23.06.2020 г.
2. Договор за закуп со Зеро бет ДООЕЛ Охрид со бр.424/17 книга 3 од 24.10.2017 г.

...

5. Одобрението за поставување урбана опрема за 2020 г. е издадено на 04.12.2020 г., што е цело три месециот како бил извршен инспекцискиот надзор од 27.08.2020 г. Тоа значи дека урбаната опрема во текот на 2020 г. била поставена нелегално.

.....“

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-20 од 01.02.2022 година.

Агенција, преку е-маил заведен под бр.08-20 од 02.02.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации до Агенцијата на 03.02.2022 година преку електронска пошта достави Одговор на жалба Уп.03-50 од 03.02.2022 година, заведен во Агенцијата под арх број 08-20, во кој наведува дека: „...Ве известуваме дека со Решение Уп број 03-50 од 28.01.2022 година му е уважено барањето на барателот и му се доставени во прилог на решението бараните списи. Воедно поради технички проблеми со скенерот, одговорот му е испратен на 02.02.2022 година во 8.57 ч. по мејл и извесетен е барателот за техничките проблеми. Во прилог Ви се доставува испечатен мејлот со кој му е извршена достава на барателот.“

На 16.02.2022 година Барателот на информации до Агенцијата достави е-маил заведен во Агенцијата под бр.08-20, во кој наведува дека: „...ја повлекуваме оваа жалба против Општина Охрид. Ќе чекаме на одговор по точка 5 согласно член 24 на барањето испратено на 14.02.2022 г.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-20.

**Директор,**

**Пламенка Бојчева**

Подготвил:Макфирете Морина Суљејмани

Контролирал: Цветан Станоески

Доставено до:

- архива на Агенцијата

- жалителот/барател на информацијата

- имател на информацијата